প্রকাশ : ০৭ নভেম্বর ২০১৮, ১৪:৫৭
নারী টি-টুয়েন্টি বিশ্বকাপ-২০১৮ এর​ প্রস্তুতি ম্যাচে পাকিস্তানের বিপক্ষে জয় ঘরে তুলতে পারেনি সালমা-খাদিজারা।
স্থানীয় সময় ৭ নভেম্বর (বুধবার) পাকিস্তানের বিপক্ষে ৮ রানে হেরে গেছে বাংলাদেশ নারী দল। পাকিস্তানের করা ১০৬ রানের জবাবে নির্ধারিত ২০ ওভারে বাংলাদেশের ইনিংস থেমেছে ৯ উইকেটে ৯৮ রান করে। রান তাড়া করতে নেমে বাংলাদেশের প্রথম তিন ব্যাটসম্যান ইনিংস শুরু করার আগেই ফিরে যান। বাংলাদেশ দলের হয়ে সর্বোচ্চ ২৮ রান করেন ফারজানা হক। এছাড়া ১০ রান করেন রুমানা আহমেদ ও লতা মন্ডল। বাকি আর কেউই ১০-এর ঘর পার হতে পারেননি।
বাংলাদেশের পক্ষে ২টি করে উইকেট নেন খাদিজা তুল কুবরা ও সালমা খাতুন। ১টি করে উইকেট দখল করেন রুমানা আহমেদ ও ফাহিমা খাতুন।
ওয়েস্ট ইন্ডিজে আইসিসি নারী টি-টোয়েন্টি বিশ্বকাপ শুরুর আগে চলছে প্রস্তুতি পর্ব। প্রথম প্রস্তুতি ম্যাচে আয়ারল্যান্ডকে ৬ উইকেটে হারিয়েছিল লাল-সবুজের সালমারা। চলতি মাসের ৯ তারিখে পর্দা উঠবে নারী টি-টুয়েন্টি বিশ্বকাপ-২০১৮।